Տարագիրները թաքնվեցին սայլերի տակ։ Նրանք, ովքեր սայլ չունեին՝ փախան դեպի փարախը։ Ոստիկաննե՞րը։ Քարե պատին թիկնած, հրացանները մի կողմ դրած՝ նրանք անշտապ ուտում էին։ Մարոն հասկացավ, որ պահակազորը չէր միջամտելու։ Նա գետնին ցատկեց Թովմասին և մնացածներին միանալու համար։ Գորշ գլխակապերով, ոչխարի մորթուց կարված բաճկոններով մորուքավոր հեծյալները կարծես դարերի խորքից եկած լինեին։ Նրանց գոտիներից կախ էին տրված դանակներ և ատրճանակներ։ Նրանք իրենց գլխավերևում էին պահել հին հրացաններ կամ յաթաղաններ փայլուն շեղբերով։ Ավազակախմբի անդամները ցրվեցին շարասյան երկայնքով՝ չդադարեցնելով իրենց մարտական ճիչը։